Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 45

6. évfolyam Belépõ tevékenységformák Kulturált nyelvi magatartás A nyelvi és nem nyelvi kifejezõeszközök helyes alkalmazása és értelmezése a páros és kisközösségi helyzetekben. Változatos gyakorlatok a beszédkultúra fejlesztésére: együttmûködés a társakkal beszélgetésben, vitában, feladatmegoldásban. Saját álláspont elõadása, megvédése a témának, a kommunikációs helyzetnek megfelelõ kifejezésmóddal. Kérdések és válaszok megfogalmazása különbözõ helyzetekben. Szövegértés Folyamatos hangos és néma olvasási képesség és szövegértés bizonyítása kérdésekre adandó válasszal, rövid szóbeli beszámolóval, különbözõ témájú és mûfajú mûvek értelmes felolvasásával, memoriterek kifejezõ elõadásával. Feladatok a szövegelemzés bõvítésére: a téma önálló megállapítása, lényegkiemelés, adatkeresés, kérdésekre adandó válaszként részletek kiemelése, idõrend, ok-okozati összefüggés fölismerése. A mûfaji eltérések megfigyelése, a stiláris különbségek megállapítása (például mese és dokumentum, lírai költemény és epikai alkotás, monda és ballada), a tanult mûfaji jellemzõk megnevezése. Szövegalkotás Gyakorlatok az írásmód tempójának és rendezettségének, a helyesírás biztonságának továbbfejlesztésére. Mindennapi élmények, olvasmánytartalmak összefüggõ elmondása, idõrendben, logikai rendben, más hangnemben, más nézõpontból többféle hallgatósághoz igazodva. Szövegalkotási feladatok szóban és írásban: elbeszélés adott téma, szempont alapján és terjedelemben (pl. tetõpontos, idõrendi szerkezetben); leírás készítése megfigyelt tárgyakról, jelenségekrõl; jellemzés készítése csoportmunkával és önállóan családtagokról, ismerõsökrõl, irodalmi hõsökrõl. Külsõ és belsõ tulajdonságaik, kapcsolataik, cselekedeteik, indítékaik megfigyelése alapján értékelõ vélemény megfogalmazása. Kreatív írás „mi lenne, ha” szerkezetben. Önálló véleménynyilvánítás mindennapi helyzetekrõl, olvasmányélményekrõl. Képzett igék, fõnevek, melléknevek gyûjtése – különös tekintettel a szinonimitásra, a szóhangulatra, a köznyelvi, a diáknyelvi és a szakszavak használatbeli eltéréseire; a gyûjtött anyag felhasználása megadott témák kidolgozásában és kreatív, játékos feladatokban. Tanulási képesség A szövegértési feladatok kiterjesztése a vizuális információkra (illusztrációk, tipográfiai eszközök, szövegtagolás), értelmezésük, szerepük megvilágítása a szöveg jelentésének gazdagításában, próbálkozás a szöveg és a vizuális lehetõségek együttes felhasználására saját fogalmazásaikban. Önálló vizsgálódás a könyvtárban: a korosztálynak szánt sajtótermékek megismerése, kézikönyvek használata a tárgyalt irodalmi mûvekkel és tanulmányaik egyéb területeivel kapcsolatban. Tantárgyi gyûjtõmunka csoportosan vagy egyénileg az életkornak megfelelõ folyóiratokból, talált adatok célszerû, gondos elrendezése vázlatban, rövid jegyzetben, a felhasznált forrásokról a szükséges adatok följegyzése. A gyûjtött anyag felhasználása (pl. szóbeli és írásbeli beszámolóban, olvasónaplóban, mûsor-összeállításban). A magyar nyelv életének és rendszerének ismerete A nyelvi rendszerrõl szerzett tudás alapján a szövegben elõforduló szavak szófajának fölismerése, megnevezése, jellemzõ jegyeik összegyûjtésével magyarázat (definíció) készítése közösen és/vagy tanári segítséggel. Szókincsgyakorlatok a nyelv állandóságának és változásának megfigyelésére, a szavak, szólások, állandósult szókapcsolatok megkülönböztetése, jelentésük értelmezése, megfelelõ alkalmazásuk a saját nyelvhasználatban. A szófajra, szóalakra, szóképzésre vonatkozó ismeretek megfogalmazása. Gyakorlatok az egyes szófajok helyesírásának biztonságossá tételére, a szóelemzés alkalmazása a nehezebb helyesírási esetekben. A tanult nyelvtani, nyelvhelyességi és helyesírási ismeretek tudatos alkalmazása, önkontroll és szövegjavítás fokozatos önállósággal. Az irodalom és az olvasó kapcsolata Az olvasott mûvek alapján néhány alapvetõ irodalmi téma, motívum fölismerése és bemutatása (pl. gyerekek és felnõttek, próbatételek, szeretet, féltés, hõsiesség) a tanult anyag kiegészítése egyéni olvasmányokból. Azonos témák más-más mûfajú megjelenítése, például elbeszélés vagy párbeszéd formájában; azonos motívumok megfigyelése és összevetése különbözõ mûvészeti ágakban. A cselekmény, a helyzetek, a szereplõk megfigyelése, megnevezése, jellemzése elbeszélõ mûvek olvasása és dramatizált alkotások, színdarabok, tévéjátékok megtekintése alapján. Érzelmek, gondolatok megjelenítésének megfigyelése irodalmi mûvekben, a tapasztalatok megbeszélése, a vélemények összehasonlítása különféle mûfajú olvasmányélményekkel kapcsolatban. Szövegelemzési, -átalakítási gyakorlatok a mû szövegére és hatására irányuló figyelem fejlesztésére: képzettársítások, érzelmi tapasztalatok elõhívása, a képzelet mozgósítása. Drámajátékok helyzetek megalkotásával, dramatizálással, improvizációval, utánzással. Témakörök Tartalmak Páros és kisközösségi kommunikáció A nyelvi és nem nyelvi kifejezõeszközök tudatos alkalmazása. A kifejezõeszközök értelmezése a beszédpartnerek megnyilatkozásaiban. Véleménynyilvánítás, egyéni álláspont kifejtése, reagálás mások véleményére kisközösségi (iskolai, családi, baráti) helyzetekben. Monda, rege, ballada Két-három magyar történeti monda; egy népballada; Vörösmarty Mihály: Szép Ilonka (egy részlet); Arany János: Rege a csodaszarvasról, A walesi bárdok. A ballada mûfaji jellemzõi. Arany János: Toldi Emberi kapcsolatok, konfliktusok, lélekábrázolás. A fõszereplõ összetett jelleme: próbatételek, bûn és megtisztulás. A jellemzés eszközei. Szerkezeti, elõadásmódbeli, nyelvi sajátosságok. Hõsök a történetmondás mûfajában Fazekas Mihály: Lúdas Matyi (a történet és a mû egy rövid részlete); Gárdonyi Géza: Egri csillagok; egy ifjúsági regény a magyar vagy a világirodalomból. Helyzetek, kalandok, konfliktusok, a korszakot felidézõ írói eszközök, ismétlõdõ motívumok. Jellemek és sorsok. A prózai és a verses elbeszélés különbsége. Az idõmértékes verselés. Képek és formák a költészetben Legalább nyolc lírai alkotás elemzése különbözõ korokból (legalább négy-öt a XX. század magyar költészetébõl). A lírai formanyelv sokfélesége: változatok a képiségre, zeneiségre, szerkezetre. Szóbeli és írásbeli szövegmûfajok fõbb ismérvei A nézõpont szerepe az elbeszélésben és a leírásban. Az olvasottak reprodukálásának módjai. A jellemzés tartalmi és formai követelményei. Elbeszélés, leírás, jellemzés az ismeretterjesztésben. Egyszerûbb dialogikus formák, dramatikus népszokások. A szavak jelentése és szerkezete A szófajok alaktani és jelentésbeli jellemzõi, képzésmódjuk. A szófajok rendszere: alapszófajok, viszonyszók, mondatszók. A szavak közötti kapcsolatok, a jelentésmezõ; állandósult szókapcsolatok. A szófajok helyesírása és nyelvhelyességi kérdései. A tulajdonnevek és a belõlük képzett melléknevek helyesírásának egyszerûbb esetei. Könyv- és könyvtárhasználat A korosztálynak szánt fontosabb sajtótermékek fõbb fajtái, formai és szerkezeti jellemzõi. A könyvekbõl gyûjtött adatok rendezésének alapvetõ ismeretei. Memoriter Tíz-tizenöt versszak a Toldiból; négy-öt vers a tanultak közül, tíz-tizenöt soros prózarészlet. Fogalmak Kommunikáció, nyelvtan, nyelvhasználat: Kisközösségi kommunikáció, vita; a szófaj, alapszófajok: az ige alakrendszere, a névszó és fajtái, igenév, névmás, határozószó; viszonyszók: igekötõ, névutó, névelõ, kötõszó; mondatszók: módosítószó, indulatszó; gyakoribb ige- és névszóképzõk; jelentésmezõ; állandósult szókapcsolatok; Szövegben a szavak szófajának felismerése, megnevezése, a szófajok jellemzõinek, a szófajok helyesírására, helyes használatára vonatkozó szabályok ismerete és alkalmazása. Az irodalmi olvasmányokhoz, egyéb tanulmányokhoz kapcsolódó információk gyûjtése a könyvtárban, az adatok elrendezése és feljegyzése. Jártasság a korosztály számára készült lexikonok használatában.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes